Dmitrijus Nagijevas

Dmitrijus Nagijevas (, g. 1967 m. balandžio 4 d., Leningrade) – Rusijos aktorius, prodiuseris, šoumenas.

 Biografija 
Jaunystėje Dmitrijus Nagijevas praktikavo sambo, dziudo (sporto meistras). Devintajame dešimtmetyje jam suteiktas SSRS čempionatų jaunių čempiono vardas.https://vz.ua/publication/15514-dmitrii_nagiev_krome_litsedeistva_ya_ni_cherta_bolshe_ne_umeyu

Baigęs mokyklą, jis tapo Elektrotechnikos universiteto (Automatizacijos ir kompiuterių inžinerijos fakulteto) studentu. Buvo suimtas dėl machnacijų su valiuta (sovietiniais laikais nelegali valiutos apyvarta buvo baudžiamasis nusikaltimas). Siekdamas išvengti baudžiamojo persekiojimo, išvyko atlikti karinę tarnybą į sovietinę armiją. Nagijevas tarnavo oro gynybos pajėgose netoli Vologdos.

Po karinės tarnybos grįžo į gimtąjį miestą. Dirbo teatre ir radijuje. 1996–2004 m. dirbo „Modern“ radijuje.https://www.sobaka.ru/entertainment/cinema/31280#pr

1997 m. suvaidino Aleksandro Nevzorovo filme „Skaistykla“ (), kur Nagijevas atliko savo pirmąjį pagrindinį vaidmenį filme – čečėnų lauko vadą Dukuzą Israpilovą. 2000–2008 m. vaidino detektyvinėje situacijų komedijoje „Kamenskaja“. 2012–2016 m. jis vaidino Claude Monet restorano savininko vaidmenį situacijų komedijoje „Virtuvė“ (). 2013–2016 metais vaidino seriale „Du tėvai, du sūnūs“ ().

Nuo 2014 m. vaidino pagrindinį vaidmenį televizijos seriale „Fizrukas“.https://www.imdb.com/title/tt3656076/?ref_=nm_flmg_t_21_act

Jis vedė laidas „Telekompaktas“, „Pinigų našta“, pokalbių laidą „Langai“ („Okna“), projekto „Namas“ () finalinę laidą per TNT kanalą (2003).https://utro.ru/articles/2005/07/14/458401.shtml

2005–2014 metais vedė sporto ir pramogų laidą „Didžiosios lenktynės“ ().https://www.mk.ru/editions/daily/article/2005/10/06/190829-dmitriy-nagiev-ya-ne-byidlo.html

 Šaltiniai 

 Nuorodos 
 IMDB profilis
 kino-teatr.ru
 kinopoisk.ru

Kategorija:Rusijos aktoriai